مجاریستان، کئچن آی ایجرایه گیرن شنگن مرز کونترول‌لارینی اوزون قویروق‌لارا سبب اولماسیندان اؤتورو تاخیره آلدیغینی آچیقلادی.
مجاریستان ایچ ایشلر ناظیری‌نین معاوینی کارولی کونترات، آوروپا بیرلیگی خاریجین‌دن گلن تهدیدلر سبب گؤستریله‌رک آوروپا بیرلیگی کومیسیونو طرفین‌دن حاضیرلانان و علاقه‌دار آوروپا بیرلیگی قوروم‌لارینجا تصدیق‌لنه‌رک 7 آوریلده ایجرایه گیرن شنگن مرزی قایدا دییشیک‌لیک‌لری‌نین، بعضی مرز قاپی‌لاریندا اوزون قویروق‌لارا سبب اولدوغونو، بونا گؤره مجار حکومتی‌نین شنگن بؤلگه‌سینه گیریش و چیخیش‌لاردا بوتون مسافر‌لره آغیر کونترول تطبیقینی موقتی اولا‌راق تاخیره آلدیغینی ایفاده ائتدی.
کونتراکت؛
' غیری-قانونی گوچ، آوروپا بیرلیگی وطنداش‌لاری‌نین آزاد دولاشیمی تامین ائدن شنگن کیمی آوروپانین ان اهمیت‌لی قازانج‌لارینی تهدید ائدیر. مجار حکومتینه گؤره بروکسل آورپا بیرلیگی، وطنداش‌لاری یئرینه غیری-قانونی گؤچو کونترول ائدیب، اونو دایان‌دیرماق ایله اوغراشما‌لی. ' ایفاده‌لرینی ایستیفاده ائتدی.
حکومت فرمانی چرشنبه آخشامی گونو آخشام ساعت‌لرینده رسمی قزئتده یایینلاناراق  ایجرایه گیردی.
خصوصیله یاخین شرق اؤلکه‌لرینه گئدن خاریجی ترورچولارین گئری دؤنمه‌سی و آوروپا بیرلیگی خاریجین‌دن گلن تهدیدلر سبب گؤستریله‌رک آوروپا بیرلگی کومیسیونو طرفین‌دن حاضیرلانان و علاقه‌دار آوروپا بیرلیگی قوروم‌لارینجا تصدیق‌لنن شنگن مرزی قایدا دییشیک‌لیک‌لری 7 آوریلده ایجرایه گیرمیش، یئنی تطبیقله، شنگن بؤلگه‌سینه قارا، هاوا و دنیز یولو ایله گیریش و یا چیخیش ائدن بوتون مسافر‌لرین آغیر کونترول‌دان کئچیریله‌جگی آچیقلانمیشدی.
